Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 1060/10/5502	Čadca, 7.3.2012
EEČ : 2-37-46-2012

U Z N E S E N I E

Trestná vec:	obvinený XXXXX  
Prečin:	pytliactvo podľa § 310 odsek odsek 1 odsek 2 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov v spolupáchateľstve podľa § 20 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Čadca
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: Krásno nad Kysuocu 267, XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 546,00 € 
b.	Peňažná suma určená na všeobecne prospešné účely: 80,00 € 
c.	Konkrétny adresát peňažnej sumy určenej na všeobecne prospešné účely: Kysucká šachová škola, nám. Slobody č. 58,Čadca,  č. účtu XXXXX, 
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1791/KK-CA-2010.

Skutková veta: 
po tom, ako bol od presne nezistenej doby do 12:00 hod dňa 15.11.2010, v poľovnom revíri Poľovného združenia Oščadnica - Javorské, v katastri obce Oščadnica, úsek Breziny, bez povolenia, nezistenou zbraňou kalibru 222 Remington, vykonaný odstrel 1 ks jelenice, 8 rokov starej a táto bola na mieste vyvrhnutá, odtiahnutá asi 150 m a prikrytá haluzami a čečinou, tak dňa 16.11.2010 prišiel na miesto s doposiaľ nezistenou osobou, jelenicu odkryli a prineseným nožom, sekerou a pílkou rozporcovali na kusy tak, že oddelili predné a zadné nohy, ukryli ich do pripravených vriec, zvyšok nechali na rozprestretej koži, pričom boli následne vyrušení, z miesta činu ušli čím Poľovnému združeniu Oščadnica - Javorské spôsobili škodu najmenej 300,- €

Odôvodnenie: 
     Uznesením povereného príslušníka OO PZ XXXXX sp. zn.: ČVS:ORP-1791/KK-CA-2010 z 23.01.2012 bolo XXXXX vznesené obvinenie pre prečin pytliactva v spolupáchateľstve podľa § 20, ! 310 ods. 1, ods. 2 písm. b) Tr. zák. na tom skutkovom základe tak, ako je to uvedené vo výrokovej časti tohto uznesenia.

     Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

     Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.

     Obvinený a poškodený v zastúpení predsedom Poľovného združenia Oščadnica - Javorské, XXXXX uzavreli dňa 29.02.2012 dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný a nahradil škodu spôsobenú činom, keď v dňoch 11.02.2012 a 29.02.2012 uhradil poškodenému celkovú škodu v sume 564,-€, na ktorej sa dohodli.

     Dňa 06.03.2012 zložil do pokladne Okresnej prokuratúry v Čadci peňažnú sumu vo výške 80,- €, určenú na všeobecne prospešné účely pre Kysuckú šachovú školu, nám. Slobody č. 58, Čadca, č. účtu XXXXX, vo výške 40,- € a na peňažnú pomoc obetiam trestnej činnosti vo výške 40,- €. Táto suma je primeraná závažnosti spáchaného trestného činu.

     Obvinený a poškodený s týmto spôsobom vybavenia veci vyslovili súhlas. 

     Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
     Preto som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor